Democracy Summit में बोले पीएम मोदी- भारत की कहानी दुनिया के लिए एक स्पष्ट संदेश है
प्रधानमंत्री नरेंद्र मोदी वीडियो कॉन्फ्रेंसिग के माध्यम से 'समिट फॉर डेमोक्रेसी' को संबोधित करते हुए आगे कहा कि भारत की कहानी दुनिया के लिए एक स्पष्ट संदेश है कि लोकतंत्र लागू किया जा सकता है, लोकतंत्र लागू किया गया है और लोकतंत्र आगे भी जारी रहेगा।
PM Modi statement on Democracy Summit 2021: अमेरिका की मेजबानी वाले 'समिट फॉर डेमोक्रेसी' को डिजिटल तरीके से संबोधित करते हुए प्रधानमंत्री नरेंद्र मोदी ने शुक्रवार को कहा कि मुझे लोकतंत्र के शिखर सम्मेलन में दुनिया के सबसे बड़े लोकतंत्र का प्रतिनिधित्व करने पर गर्व है। लोकतांत्रिक भावना हमारे सभ्यतागत लोकाचार का अभिन्न अंग है। सदियों का प्रवासीय शासन भी भारतीय लोगों की लोकतांत्रिक भावना को नहीं दबा सका। भारत की स्वतंत्रता ने पिछले 75 वर्षों में लोकतांत्रिक राष्ट्र-निर्माण में एक अद्वितीय गाथा का नेतृत्व किया है। यह सभी क्षेत्रों में अभूतपूर्व सामाजिक-आर्थिक समावेश की गाथा है, यह निरंतर सुधार की कहानी है। प्रधानमंत्री नरेंद्र मोदी वीडियो कॉन्फ्रेंसिग के माध्यम से 'समिट फॉर डेमोक्रेसी' को संबोधित करते हुए आगे कहा कि भारत की कहानी दुनिया के लिए एक स्पष्ट संदेश है कि लोकतंत्र लागू किया जा सकता है, लोकतंत्र लागू किया गया है और लोकतंत्र आगे भी जारी रहेगा। लोकतंत्र सिर्फ जनता का, जनता के द्वारा, जनता के लिए नहीं है बल्कि यह जनता के साथ, जनता में समाहित है। भारत को स्वतंत्र और निष्पक्ष चुनाव कराने में अपनी विशेषज्ञता साझा करने में खुशी होगी। 